stanford-oval/wikipedia huggingface dataset:
วันสารทจีน
ตำนาน

ตำนานที่ 1
ตำนานนี้กล่าวไว้ว่าวันสารทจีนเป็นวันที่เงี่ยมล้อเทียนจือ (ยมบาล) จะตรวจดูบัญชีวิญญาณคนตาย ส่งวิญญาณดีขึ้นสวรรค์และส่งวิญญาณร้ายลงนรก ชาวจีนทั้งหลายรู้สึกสงสารวิญญาณร้ายจึงทำบุญอุทิศส่วนกุศลให้ ดังนั้นเพื่อให้วิญญาณร้ายออกมารับกุศลผลบุญนี้จึงต้องมีการเปิดประตูนรกนั่นเอง
ตำนานที่ 2
มีชายหนุ่มผู้หนึ่งมีนามว่า “มู่เหลียน” (พระมหาโมคคัลลานะ) เป็นคนเคร่งครัดในพุทธศาสนามาก ผิดกับมารดาที่เป็นคนใจบาปหยาบช้าไม่เคยเชื่อเรื่องนรก-สวรรค์มีจริง ปีหนึ่งในช่วงเทศกาลกินเจนางเกิดความหมั่นไส้คนที่นุ่งขาวห่มขาวถือศีลกินเจ นางจึงให้มู่เหลียนไปเชิญผู้ถือศีลกินเจเหล่านั้นมากินอาหารที่บ้านโดยนางจะทำอาหารเลี้ยงหนึ่งมื้อ
ผู้ถือศีลกินเจต่างพลอยยินดีที่ทราบข่าวว่ามารดาของมู่เหลียนเกิดศรัทธาในบุญกุศลครั้งนี้ จึงพากันมากินอาหารที่บ้านของมู่เหลียนแต่หาทราบไม่ว่าในน้ำแกงเจนั้นมีน้ำมันหมูเจือปนอยู่ด้วย การกระทำของมารดามู่เหลียนนั้นถือว่าเป็นกรรมหนัก เมื่อตายไปจึงตกนรกอเวจีมหานรกขุมที่ 8 เป็นนรกขุมลึกที่สุดได้รับความทุกข์ทรมานแสนสาหัส
เมื่อมู่เหลียนคิดถึงมารดาก็ได้ถอดกายทิพย์ลงไปในนรกภูมิ จึงได้รู้ว่ามารดาของตนกำลังอดอยากจึงป้อนอาหารแก่มารดา แต่ได้ถูกบรรดาภูตผีที่อดอยากรุมแย่งไปกินหมดและเม็ดข้าวสุกที่ป้อนนั้นกลับเป็นไฟเผาไหม้ริมฝีปากของมารดาจนพอง แต่ด้วยความกตัญญูและสงสารมารดาที่ได้รับความทุกข์ทรมานอย่างสาหัสมู่เหลียนได้เข้าไปขอพญาเหงี่ยมล่ออ๊อง (ยมบาล) ว่าตนขอรับโทษแทนมารดา
แต่ก่อนที่มู่เหลียนจะถูกลงโทษด้วยการนำร่างลงไปต้มในกระทะทองแดง พระพุทธเจ้าได้เสด็จลงมาโปรดไว้ได้ทัน โดยกล่าวว่ากรรมใดใครก่อก็ย่อมจะเป็นกรรมของผู้นั้นและพระพุทธเจ้าได้มอบคัมภีร์อิ๋ว หลันเผิน ให้มู่เหลียนท่องเพื่อเรียกเซียนทุกทิศทุกทางมาช่วยผู้มีพระคุณให้หลุดพ้นจากการอดอยากและทุกข์ทรมานต่าง ๆ ได้ โดยที่มู่เหลียนจะต้องสวดคัมภีร์อิ๋ว หลันเผินและถวายอาหารทุกปีในเดือนที่ประตูนรกเปิดจึงจะสามารถช่วยมารดาของเขาให้พ้นโทษได้
นับแต่นั้นเป็นต้นมา ชาวจีนจึงได้ถือเป็นประเพณีปฏิบัติสืบต่อมากันโดยตลอดด้วยการเซ่นไหว้ โดยจะนำอาหารทั้งคาวหวาน และกระดาษเงินกระดาษทองไปวางไว้ที่หน้าบ้านหรือตามทางแยกที่ไม่ไกลนัก มีนัยว่าเป็นการเบี่ยงเบนความสนใจของบรรดาวิญญาณเร่ร่อนที่กำลังจะผ่านมาใกล้ที่พักของตน
จำนวนชุดที่ไหว้

การไหว้ในเทศกาลสารทจีนแบ่งออกเป็น 3 ชุด ดังนี้
จำนวนชุดที่ไหว้ > 1. ชุดสำหรับไหว้เจ้าที่

จะไหว้ในตอนเช้า มีอาหารคาวหวานกุยช่าย ส่วนขนมไหว้พิเศษที่ต้องมีซึ่งเป็นประเพณีของสารทจีนคือขนมเทียน ขนมเข่ง ซึ่งต้องแต้มจุดสีแดงไว้ตรงกลาง เนื่องจากชาวจีนมีความเชื่อที่ว่าสีแดงเป็นสีแห่งความเป็นศิริมงคล นอกจากนั้นก็มีผลไม้ น้ำชา หรือเหล้าจีน และกระดาษเงินกระดาษทอง
จำนวนชุดที่ไหว้ > 2. ชุดสำหรับไหว้บรรพบุรุษ

คล้ายของไหว้เจ้าที่พร้อมด้วยกับข้าวที่บรรพบุรุษชอบ ตามธรรมเนียมต้องมีน้ำแกงหรือขนมน้ำใส ๆ วางข้างชามข้าวสวย และน้ำชาจัดชุดตามจำนวนของบรรพบุรุษ ขาดไม่ได้ก็คือขนมเทียน ขนมเข่ง ผลไม้และกระดาษเงินกระดาษทอง
จำนวนชุดที่ไหว้ > 3. ชุดสำหรับไหว้สัมภเวสี

วิญญาณเร่ร่อนหรือวิญญาณไม่มีญาติ เรียกว่า สัมภเวสี หรือ ไป๊ฮ๊อเฮียตี๋ แปลว่า ไหว้พี่น้องที่ดี เป็นการสะท้อนความสุภาพและให้เกียรติของคนจีน เรียกผีไม่มีญาติว่าพี่น้องที่ดีของเรา โดยการไหว้จะไหว้นอกบ้านของไหว้จะมีทั้งของคาวหวานและผลไม้ตามต้องการและที่พิเศษคือมีข้าวหอมแบบจีนโบราณ คอปึ่ง เผือกนึ่งผ่าซีกเป็นเสี้ยวใส่ถาด เส้นหมี่ห่อใหญ่ ปลานึ่ง เหล้า น้ำชา และกระดาษเงินกระดาษทองจัดทุกอย่างวางอยู่ด้วยกันสำหรับเซ่นไหว้
ขนมที่ใช้ไหว้

ในสมัยโบราณชาวจีนใช้ขนมไหว้ 5 อย่าง เรียกว่า โหงวเปี้ย หรือเรียกชื่อเป็นชุดว่า ปัง เปี้ย หมี่ มั่ว กี
ปัง คือขนมทึงปัง เป็นขนมที่ทำมาจากน้ำตาล
เปี้ย คือขนมหนึงเปี้ย คล้ายขนมไข่
หมี่ คือขนมหมี่เท้า ทำมาจากแป้งข้าวเจ้าข้างในไส้เต้าซา
มั่ว คือขนมทึกกี่ เป็นขนมข้าวพองสีแดงตรงกลางมีไส้เป็นแผ่นบาง
กี คือขนมทึงกี ทำเป็นชิ้นใหญ่ยาวเวลาจะกินต้องตัดเป็นชิ้นเล็ก ๆ
แต่ชาวไทยเชื้อสายจีนใช้ขนมเทียน ขนมเข่งในการไหว้ โดยหลักของที่ไหว้ก็จะมีของคาว 3 หรือ 5 อย่าง เช่น ไก่ หมู เป็ด ไข่ หมึก ปลา เป็นต้น ของหวาน 3 หรือ 5 อย่าง เช่น ขนมเทียน ขนมมัดไต้ ขนมถ้วยฟู หรือขนมสาลี่ปุยฝ้าย ขนมเปี๊ยะ ส้ม หรือผลไม้ตามใจชอบ
แง่คิด

ประเพณีสารทจีนนอกจากจะเป็นประเพณีที่ลูกหลานจะแสดงความกตัญญูต่อบรรพบุรุษซึ่งล่วงลับไปแล้ว ยังเป็นประเพณีที่มีกุศโลบายในการสนับสนุนให้ทุกคนในครอบครัวทำกิจกรรมร่วมกันอย่างพร้อมหน้าและมีความสุข
ดูเพิ่ม

เทศกาลพ้อต่อ
กระดาษเงินกระดาษทอง
วสุ ห้าวหาญ

| วสุ ห้าวหาญ> ข้อมูลพื้นฐาน |
| --- | --- |
เกิด: 10 กันยายน พ.ศ. 2513 (54 ปี)
ที่เกิด:  อำเภอหนองหาน  จังหวัดอุดรธานี ประเทศไทย  
แนวเพลง: ลูกทุ่ง หมอลำ เพื่อชีวิต
อาชีพ: นักแต่งเพลง   นักดนตรี   โปรดิวเซอร์
ค่ายเพลง: สหภาพดนตรี   แกรมมี่โกลด์   รถไฟดนตรี
ประวัติ

วสุ  ห้าวหาญ เกิดเมื่อวันที่ 10 กันยายน พ.ศ. 2513 เกิดที่บ้านหนองบัวแดง ตำบลหนองไผ่ อำเภอหนองหาน จังหวัดอุดรธานี เป็นศิลปินนักประพันธ์เพลงแนวลูกทุ่ง  เพื่อชีวิต เป็นทั้งนักร้องนักดนตรีและเป็นโปรดิวเซอร์เพลง และได้ประพันธ์เพลงให้แก่  นักร้องหลายๆ คน  อาทิ  หนู  มิเตอร์ , อ้อย  กระท้อน(นึกเสียว่าสงสาร) และดังพลุแตกในเพลงที่ขับร้องโดย ตั๊กแตน ชลดา และ ต่าย อรทัยก่อนมาอยู่แกรมมี่โกลด์ วสุ เคยออกอัลบั้มและแต่งเพลงให้ค่ายรถไฟดนตรี เช่น แต่งเพลงให้ หนู มิเตอร์ อัลบั้ม สายลมใต้ปีก เกือบทั้งอัลบั้ม พอมาอยู่แกรมมี่โกลด์ ได้รับผิดชอบแต่งเพลงให้เสถียร ทำมือ ชุด กำลังใจที่เธอไม่รู้ เกือบทั้งอัลบั้ม เช่นเดียวกัน และนักร้องแกรมมี่อีกหลายๆคนในเวลาต่อมา ทั้งแต่งเพลงให้นักร้องลูกทุ่งแล้ว ยังเป็นโปรดิวเซอร์ให้กับค่ายแกรมมี่โกลด์อีกด้วย ปัจจุบันได้ลาออกมาร่วมงานกับค่ายสหภาพดนตรี เพื่อทำงานเพลงที่ตนเองอยากกจะทำร่วมกับเพื่อนพ้องน้องพี่ในวงการเพลงอีกมากมาย
ปัจจุบันอาจารย์วสุได้ลาออกจาก มิวสิกมูฟเอนเตอร์เทนเมนต์ (สหภาพดนตรีเดิม) กลับมาทำงานที่แกรมมี่โกลด์
การศึกษา

จบการศึกษาปริญญาตรีจากคณะเกษตรศาสตร์  มหาวิทยาลัยขอนแก่น รุ่นที่ 25
ปัจจุบันทำงานเต็มรูปแบบให้กับแกรมมี่  ประพันธ์เพลง  อาทิ  เพลงทางเดินชาวดิน ให้ ไมค์ ภิรมย์พร ร้อง แล้วก็มาแต่งให้ พงษ์สิทธิ์ คำภีร์ ชุด ชีวิตภาคค่ำ เช่น เพลงชีวิตภาคค่ำ แล้วยังเขียนเพลงให้รอน อรัณย์ ร้องคือ เพลงจิ๊กโก๋อกหัก นักร้องพี สะเดิด เพลงรักคนโทรมาจังเลย เพลงความต้องการทางแพทย์สูง นักร้องแก้ว ลายทอง เพลงนิ้วก้อยอยู่ไหน นักร้องไผ่พงศธร เพลงสุดท้ายคืออ้ายเจ็บ  เพลงกลับมาถามหากำลังใจ เพลงคนบ้านเดียวกัน เพลงบังเอิญมีหัวใจ เพลงอยากบอกว่าอ้ายเหงา เพลงอยากมีเธอเป็นแฟน 
เพลงมีเธอจึงมีฝัน เพลงทบ2 ลูกอีสาน นักร้องแสน นากา เพลงเก็บปากไว้กินข้าว เพลงดูถัวะ ดูถัวะ เพลงขอแสดงความคิดถึง นักร้องหนุ่มสกล เพลงด้วยความเต็มใจ เป็นต้น
วสุประสบความสำเร็จขั้นแรกเมื่อเพลง วันที่บ่มีอ้าย ที่เขาแต่งให้ ต่าย อรทัย คำร้อง ได้รับรางวัล เพชรในเพลง ของกระทรวงวัฒนธรรม ในปี พ.ศ. 2548 และเพลง ทางเดินชาวดิน ที่เขาแต่งขับร้องโดย ไมค์ ภิรมย์พร ได้รับคัดเลือกให้ได้รางวัล เพลงยอดเยี่ยม, คำร้อง/ทำนองยอดเยี่ยม จากการประกาศผลรางวัล คมชัดลึก อวอร์ด ในปี พ.ศ. 2549 รวมทั้งเพลง หนาวแสงนีออน  ที่เขาแต่งให้ ตั๊กแตน ชลดา ขับร้องได้รับคัดเลือกให้รับ รางวัลเพลงยอดเยี่ยม จากการประกาศรางวัล คมชัดลึก อวอร์ด ในปีพ.ศ. 2550   จากนั้นชื่อ วสุ ห้าวหาญ เริ่มเป็นที่อยากรู้จักมากขึ้น ในฐานะนักแต่งเพลงคลื่นลูกใหม่ มาแรง วสุ ตั้งปณิธานไว้ว่าจะช่วยครูสลา ตั้งทีมเขียนเนื้อเพลงให้คนรู้จักทั้งประเทศให้ได้เนื่องจากเขาคิดว่าแต่ก่อนครูสลา เขียนเนื้อเพลงแล้วไม่มีคนซื้อ เหมือนกาลิเลโอ ในอดีตที่บอกว่าโลกกลมต่อมาคนทั่วไปจึงรู้ความจริง ปณิธานของวสุจะเป็นจริงได้หรือไม่ท่านผู้อ่านใช้วิจารณญาณเอาเอง
ผลงานการประพันธ์

อ้อย กระท้อน
นึกเสียว่าสงสาร
หนู มิเตอร์
แค่รักไม่พอ
สายลมใต้ปีก
รอน อรัณย์
จิ๊กโก๋อกหัก
หัวใจพเนจร
อย่างควาย
พงษ์สิทธิ์ คำภีร์
ชีวิตภาคค่ำ
เลือกรักเธอ
แก้ว ลายทอง
นิ้วก้อยอยู่ไหน
ไผ่ พงศธร
ฝนรินในเมืองหลวง
คิดฮอดวันละหน่อย
ฮักเจ้าคือเก่าเด้อ
คำสัญญาของหนุ่มบ้านนอก
สุดท้ายคืออ้ายเจ็บ
เบอร์โทรนี้มีแฟนหรือยัง
กลับมาถามหากำลังใจ
คนบ้านเดียวกัน
บังเอิญมีหัวใจ
อยากบอกว่าอ้ายเหงา
ลูกจ้างความจน
แอ๋มของอ้าย
อยากมีเธอเป็นแฟน
สักคนที่เข้าใจ
ยางลบหัวใจชื่อเสียสละ
มีเธอจึงมีฝัน
อยากเห็นหน้าเธอทุกวัน
ฝันมีไฟใจเกินร้อย
ทบ.2 ลูกอีสาน
เพราะรักถึงลาก่อน
อยากจองที่ว่างข้าง ๆ เธอ
มอเตอร์ไซค์รับแฟน
เลิกกันแต่ไม่มีวันเลิกเจ็บ
ชอบทำให้คนคิดถึง
เสียใจกี่ครั้ง ก็ยังเลือกเธอ
คนมีผู้สาว
รักเสมอไม่ว่าอยู่ไหน
ชีวิตอยู่กับคนที่ใกล้ หัวใจอยู่กับคนที่ฝัน
หนุ่มสกล
ด้วยความเต็มใจ
คนลูบหลัง
ไม่มีทาง
เสถียร ทำมือ
อยู่ที่ไหนก็เหงาได้
จันทร์แรม
ฝันนี้มีเธอ
กำลังใจที่เธอไม่รู้
ทุกที่ก็ทุกที
คนเหงา สาวโรงงาน
ฝากใจกับเดือนจาง
อย่าเพิ่งทำให้เสียใจ
วันที่ไม่มีเธอ
โขคดีที่มีเธอรัก
แต่งงานกับพี่ได้ไหม
อาจขาดใจตาย
เหงาใช่ไหมจะไปหา
ให้ผมรักคุณนะครับ
อยากเป็นคนที่เธอ เรียกว่าแฟน
เพิ่งคิดถึงไป คิดถึงก็มา
อย่ารำคาญความคิดถึง
ศิลปินหมูกะทะ
อย่าหวงความเศร้าไว้เหงาลำพัง
คนต่ำที่ราบสูง
เดวิด อินธี
ฝากแฟนผมด้วย
กำลังคิดถึงเธออยู่
ซูซู
คนที่รัก
เอะอะก็ดี
สิงห์เฒ่า ศราวุธ
คิดฮอดบ้าน
ปอยผมในลมหนาว
จอมตู๊ด
ฝนลงอีกแล้ว
คำสัญญา
สลา คุณวุฒิ
ดอกกระเจียว
ไหมไทย ใจตะวัน
ดาวมีไว้เบิ่ง
กอดก้อนเมฆ
จิ๊กโก๋หาเกิบ
แสน นากา
ขอแสดงความคิดถึง
ดูถัวะ ดูถัวะ
สายเกินไป
ปลง
คนจนป้ายแดง
ไมค์ ภิรมย์พร
ข้าวจี่คำนั้น
ทางเดินชาวดิน
มีหัวใจไว้รักเธอ
ที่พึ่งคนไกล
ขอจองเป็นแรงใจ
เพราะโลกนี้มีเธอ
บนเส้นทางสายเดิม
ขอพูดซ้ำ ๆ
ดอน ปาละกุล
ฉันคิดถึงเธอ เธอคิดถึงเขา
มนต์แคน แก่นคูน
เตะน้ำหยอกปลา
ริมฝั่งหนองหาน
น้ำตาอีกแบบหนึ่ง
อ้ายบ่แม่นเขา
คิดฮอดเชียงคาน
พี สะเดิด
คนบ่มียี่ห้อ
ปลาร้าขาร็อก
คิดถึง…คิดถึง
รักคนโทรมาจังเลย
ความต้องการทางแพทย์สูง
รักจัง
โทรมาเฮ็ดหยังกะด้อกะเดี้ย
คนอะไรก็ไม่รู้
จิ๊กโก๋นำเข้า
สาวเกาหลี
กับแท้
โกไข่กับนายสน
อยากกลับไปให้ลมใต้กอด
โทษฐานของการมาสาย
ไม้เมือง
อยากพับแผ่นฟ้า
ก่อนจะรักหมดใจ
ขอเดินด้วยคน
อีกครึ่งของฝัน
เก็บรักไว้ที่ปลายรุ้ง
คนนั้นคือเธอ
มากกว่าได้ยิน
เพลงนี้เพื่อเธอ
สาวน้อยในเวียง
แช่ม แช่มรัมย์
แฟนเขานี่หว่า
ไปอยู่ที่ไหนมา
โทรผิดหรือคิดถึง
น้องสาวคนล่าสุด
ก๊อต จักรพรรณ์
แทนความคิดถึง
อยากถูกคนรัก ให้รู้แล้วรู้รอด
ศร สินชัย
มีความคิดฮอดมาฝาก
เอกพล มนต์ตระการ
ทางไกลกราบแม่
ต่าย อรทัย
วันที่บ่มีอ้าย
คนใกล้เมื่อไกลบ้าน
หอมกลิ่นบ้านเกิด
ให้ตายไปกับใจ
สาวนาพเนจร
บอกใจยังไงดี
คือฮักหรือบ่
จนกว่าจะถึงวันนั้น
หัวใจที่ถูกอ้ายทิ้ง
ตั๊กแตน ชลดา
หนาวแสงนีออน
คนของวันพรุ่งนี้
ถนนค้นฝัน
จิรักหรือจิหลอก
ขอคุยด้วยได้ไหม
ดอกนีออนบานค่ำ
มีคนเหงารออยู่เบอร์นี้
แฟนเก็บ
ผลงานอัลบั้มพิเศษ

ร้องเพลง วสุ ห้าวหาญ ร่วมกับ หงา คาราวาน
คอนเสิร์ต

คอนเสิร์ต มีชื่อโฟล์คเฟสติวัล ครั้งที่ 3 (4-5 พฤศจิกายน 2565)
100 เฮกคาตี

| ลักษณะของวงโคจร |
| --- | --- |
 ต้นยุคอ้างอิง November 26, 2005 (JD 2453700.5)
ระยะจุดไกลดวงอาทิตย์ที่สุด:: 539.149 จิกะเมตร (3.604 หน่วยดาราศาสตร์)
ระยะจุดใกล้ดวงอาทิตย์ที่สุด:: 386.502 จิกะเมตร (2.584 หน่วยดาราศาสตร์)
กึ่งแกนเอก:: 462.825 จิกะเมตร (3.094 หน่วยดาราศาสตร์)
ความเยื้องศูนย์กลาง:: 0.165
คาบดาราคติ:: 1987.636 วัน (5.44 ปีจูเลียน)
อัตราเร็วเฉลี่ยในวงโคจร:: 16.82 กม./วินาที
มุมกวาดเฉลี่ย:: 76.006°
ความเอียง:: 6.430°
ลองจิจูดของจุดโหนดขึ้น:: 127.343°
มุมของจุดใกล้ดวงอาทิตย์ที่สุด:: 185.908°
100 เฮกคาตี (อังกฤษ: Hekate, ออกเสียง: /ˈhɛkəti/) เป็นดาวเคราะห์น้อยในแถบดาวเคราะห์น้อย
ศุภชัย จันทร์สุวรรณ์

ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม
ประวัติ

ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน 
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และเคยดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์
ผลงานการแสดง

ในปี พ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้
นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่น ๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่าง ๆ ทั้งในประเทศและในต่างประเทศ
เกียรติคุณ

รางวัลข้าราชการพลเรือนดีเด่นในปี 2542
รางวัลประกายเพชร ในปี 2544
รางวัลเพชรสยาม ในปี 2548
ศิลปินแห่งชาติ สาขาศิลปะการแสดง (นาฏศิลป์) พ.ศ. 2548
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2557 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2549 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2545 –  เหรียญจักรพรรดิมาลา (ร.จ.พ.)
แหล่งข้อมูลอื่น

The Differences Between the Traditional Dancing of the Khon Male Character and that of the Lakhon Male Character เก็บถาวร 2009-06-26 ที่ เวย์แบ็กแมชชีน (อังกฤษ)
ลูอีสแห่งสวีเดน สมเด็จพระราชินีแห่งเดนมาร์ก

| ธรรมเนียมพระยศของ สมเด็จพระราชินีลูอีส |
| --- | --- |
ตราประจำพระอิสริยยศ
ธงประจำพระอิสริยยศ
ตราประจำพระองค์
การทูล: Hendes Majestæt  (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Deres Majestæt  (พระพุทธเจ้าข้า/เพคะ)
ลูอีสแห่งสวีเดน สมเด็จพระราชินีแห่งเดนมาร์ก ทรงเป็นเจ้าหญิงสวีเดน โดยเป็นพระราชธิดาใน พระเจ้าคาร์ลที่ 15 แห่งสวีเดน และ สมเด็จพระราชินีลูอีสแห่งสวีเดน โดยทรงเป็นพระนัดดาใน เจ้าชายเฟรเดอริกแห่งเนเธอร์แลนด์ และเป็นพระราชปนัดดาใน พระเจ้าวิลเลิมที่ 1 แห่งเนเธอร์แลนด์ ผ่านทางสายพระราชมารดา ซึ่งพระองค์ทรงอภิเษกสมรสเข้าสู่พระราชวงศ์เดนมาร์ก ทรงเป็นพระมเหสีในสมเด็จพระเจ้าเฟรเดอริกที่ 8 แห่งเดนมาร์ก พระองค์และพระราชสวามีมีพระราชโอรสและพระราชธิดารวม 8 พระองค์ เป็นสมเด็จพระราชาธิบดีแห่งนอร์เวย์ 1 พระองค์ และเป็นสมเด็จพระราชาธิบดีแห่งเดนมาร์ก 1 พระองค์ สมเด็จพระราชินีลูอีส เสด็จสรรคตเมื่อมีพระชนมพรรษา 74 พรรษา
วัดศรีชุม (จังหวัดสุโขทัย)

สำหรับความหมายอื่นของ "วัดศรีชุม" ดูที่ วัดศรีชุม
17°1′37.4802″N 99°41′35.8398″E﻿ / ﻿17.027077833°N 99.693288833°E﻿ / 17.027077833; 99.693288833
| วัดศรีชุม   (อุทยานประวัติศาสตร์สุโขทัย) |
| --- | --- |
ซากเสาพระวิหารและพระมณฑปประดิษฐานพระอจนะ

ข้อมูลทั่วไป
สถานะ: เปิดใช้งาน
ประเภท: วัด   โบราณสถานภายนอกกำแพงเมืองทิศเหนือ อุทยานประวัติศาสตร์สุโขทัย
สถาปัตยกรรม: สถาปัตยกรรมสมัยสุโขทัย
เมือง: อำเภอเมืองสุโขทัย จังหวัดสุโขทัย
ประเทศ:  ประเทศไทย
เริ่มสร้าง: พุทธศตวรรษที่ 19
ปรับปรุง: พ.ศ. 2496   พ.ศ. 2510
ผู้สร้าง: พ่อขุนรามคำแหงมหาราช
ในกำกับดูแลของ: กรมศิลปากร
ข้อมูลทางเทคนิค
โครงสร้าง: ก่ออิฐถือปูน
แหล่งมรดกโลกโดยยูเนสโก เกณฑ์พิจารณา: วัฒนธรรม: (i), (iii)    โบราณสถานที่ขึ้นทะเบียนโดยกรมศิลปากร เลขอ้างอิง: 0004056
วัดศรีชุม เป็นศาสนโบราณสถานแห่งหนึ่ง ตั้งอยู่บริเวณนอกเขตกำแพงเมืองทิศเหนืออุทยานประวัติศาสตร์สุโขทัย ตำบลเมืองเก่า อำเภอเมืองสุโขทัย จังหวัดสุโขทัย วัดแห่งนี้เป็นที่ประดิษฐานพระพุทธรูปปางมารวิชัยองค์ใหญ่ซึ่งมีนามว่า "พระอจนะ" องค์พระพุทธรูปประดิษฐานอยู่ในมณฑป ซึ่งปัจจุบันยอดพระมณฑปได้พังทลายหมดแล้วหลงเหลือแต่เพียงผนังกำแพงโดยรอบ ทำให้เป็นพระพุทธรูปกลางแจ้งจนถึงทุกวันนี้
โครงสร้างของวัดศรีชุมมีความพิเศษกว่าวัดแห่งอื่น ๆ ในเขตอุทยานประวัติศาสตร์สุโขทัยเนื่องจากเป็นวัดที่ไม่เจดีย์ประธาน แต่ถูกแทนที่ด้วยพระมณฑปที่ประดิษฐานพระพุทธรูปด้านใน ซึ่งตั้งอยู่ด้านหลังวิหารหลัก วัดแห่งนี้สันนิษฐานว่าสร้างขึ้นในสมัยพ่อขุนรามคำแหงมหาราช หรือราวพุทธศตวรรษที่ 19 ได้รับการบูรณะขึ้นครั้งแรกจากกรมศิลปากรเมื่อปี พ.ศ. 2496 และบูรณะบริเวณมณฑปอีกครั้งหนึ่งเมื่อปี พ.ศ. 2510
พระพุทธอจนะ ถือเป็นหนึ่งในสถานที่ท่องเที่ยวสำคัญและสัญลักษณ์ที่สำคัญที่สุดแห่งหนึ่งของอุทยานประวัติศาสตร์สุโขทัย นอกจากนี้บริเวณด้านข้างพระมณฑปทางทิศเหนือยังประกอบด้วยต้นมะม่วงป่าขนาดใหญ่อายุมากกว่า 200 ปี มีความสูงถึงยอดกว่า 20 เมตร ได้รับการอนุรักษ์และขึ้นทะเบียนรุกข มรดกของแผ่นดิน โดยกระทรวงวัฒนธรรม
ประวัติ

"วัดศรีชุม" มาจากคำเรียกพื้นเมืองเดิม ซึ่งหมายถึง ต้นโพธิ์ ดังนั้นชื่อ ศรีชุม จึงหมายถึงดงของต้นโพธิ์ แต่ในหนังสือพระราชพงศาวดารกรุงศรีอยุธยาที่เขียนในสมัยอยุธยาตอนปลาย ไม่เข้าใจความหมายนี้แล้ว จึงเรียกสถานที่นั้นว่า "ฤๅษีชุม"
วัดศรีชุมนั้น สันนิษฐานว่าสร้างในสมัยพ่อขุนรามคำแหง โดยปรากฏอยู่ในศิลาจารึกสุโขทัยหลักที่ 1 ว่า
เบื้องตีนนอนเมืองสุโขทัยนี้...............มีพระอจนะ มีปราสาท" พระประธานในมณฑปจึงมีชื่อว่า "พระอจนะ"
พระมณฑปกว้างด้านละ 32 เมตร สูง 15 เมตร ผนังหนา 3 เมตร ผนังด้านซ้ายเจาะเป็นทางทำบันได ในผนังขึ้นไปถึงหลังคา ตามฝาผนังอุโมงค์มีภาพเขียนเก่าแก่แต่เลอะเลือนเกือบหมด ภาพเขียนนี้มีอายุเกือบ 700 ปี เพดานผนังมีแผ่นหินชนวนสลักภาพลายเส้นเป็นเรื่องในชาดกต่างๆ มีจำนวน 50 ภาพ เรียงประดับต่อเนื่องกัน ทั้งหมดนี้ถือได้ว่าเป็นงานจิตรกรรมไทยที่เก่าแก่ที่สุด
ในสมัยอยุธยา เมื่อครั้งสมเด็จสมเด็จพระนเรศวรมหาราช ประกาศอิสรภาพในปี พ.ศ. 2127 ที่เมืองแครง ทำให้หัวเมืองต่าง ๆ ยกเลิกการส่งส่วยให้กับพม่า แต่ยังมีเมืองเชลียง ( สวรรคโลก) ที่ไม่ยอมทำตามพระราชโองการของพระองค์ พระองค์จึงนำทัพเสด็จมาปราบเมืองเชลียง และได้มีการมาชุมนุมทัพที่วัดศรีชุมแห่งนี้ก่อนที่จะไปตีเมืองเชลียง และด้วยการรบในครั้งนั้นเป็นการรบระหว่างคนไทยกับคนไทยด้วยกัน ทำให้เหล่าทหารไม่มีกำลังใจในการรบไม่อยากรบ สมเด็จพระนเรศวรจึงได้วางแผนสร้างกำลังใจให้กับทหาร โดยการให้ทหารคนหนึ่งปีนบันไดขึ้นไปทางด้านหลังองค์พระ และพูดให้กำลังใจแก่เหล่าทหาร ทำให้ทหารเกิดกำลังใจที่จะต่อสู้ ด้วยเหตุนี้จึงทำให้เกิดตำนานพระพูดได้ที่วัดศรีชุมแห่งนี้ และพระนเรศวรยังได้มีการทำพิธีถือน้ำพิพัฒน์สัตยาขึ้นที่วัดแห่งนี้ด้วย
ตามหลักฐานระบุว่าวัดแห่งนี้ได้มีการบูรณะครั้งใหญ่ในสมัยพระเจ้าลิไท และมีการดูแลบูรณะเรื่อยมา สันนิษฐานว่าวัดนี้ได้ถูกทิ้งร้างในสมัยอยุธยาตอนปลาย จนกระทั่งในสมัย รัชกาลที่ 9 ได้มีโครงการบูรณปฏิสังขรณ์ ในปี พ.ศ. 2495 โดยเริ่มมีการบูรณะพระพุทธรูปพระอจนะ โดยศาสตราจารย์ศิลป์ พีระศรี และอาจารย์เขียน ยิ้มสิริ วัดจึงอยู่ในสภาพที่เห็นในปัจจุบัน
สภาพโบราณสถาน

วัดศรีชุม เป็นโบราณสถานที่ตั้งอยู่ทางทิศตะวันตกเฉียงเหนือของเมืองสุโขทัย สันนิษฐานว่าสร้างในสมัยพ่อขุนรามคำแหง ในวัดปรากฏโบราณสถานขนาดใหญ่ลักษณะมณฑปรูปสี่เหลี่ยมจัตุรัสประดิษฐานพระพุทธรูปปูนปั้นขนาดใหญ่เต็มมณฑป ซึ่งสันนิษฐานว่าในอดีตตัวมณฑปน่าจะมีหลังคาคล้ายโดม ตัวมณฑปนั้นตั้งอยู่บนฐานสูง ด้านหน้าเปิดเป็นช่องเห็นพระพักตร์พระพุทธรูปงดงามแต่ไกล
ตัวโบราณสถานประกอบด้วยอาคารหลัก 2 หลัง หลังแรกเป็นมณฑปรูปสี่เหลี่ยมกว้าง 32 คูณ 32 ม. สูง 15 ม. ภายในประดิษฐานพระพุทธรูปที่มีชื่อว่า พระอจนะ ในด้านหน้า เป็นวิหารหลวงมี 6 ห้อง ปรากฏในศิลาจารึกว่า “เบื้องตีนนอน” อยู่ทางทิศเหนือ จะมีพระพุทธรูปใหญ่ “เบื้องหัวนอน” จะอยู่ทางทิศใต้ สมัยพ่อขุนรามคำแหงโปรดให้สร้างมณฑปครอบพระพุทธรูปไว้ และในสมัยพระเจ้าลิไทโปรดให้ก่อผนังใหม่อีกข้างให้ห่างจากผนังเดิม 1 เมตร 50 ซ.ม. โดยช่องว่างให้ทำบันได ทำอุโมงค์ขึ้นไปทางด้านหลังองค์พระ ผนังของอุโมงค์นี้โปรดให้ไปแกะหินชนวนจากเจดีย์เก้ายอดที่วัดมหาธาตุที่แกะ สลักเป็นเรื่องราวชาดก 550 พระชาติ และในส่วนที่แกะหินชนวนโปรดให้สร้างพระสาวกปางลีลากระทำอัญชลีขึ้นแทน ในการสร้างมณฑปที่มีผนัง 2 ชั้นนั้นได้รับอิทธิพลศิลปะโปโลนนารวะของลังกา ซึ่งแพร่หลายมากในสมัยปรกมพาหุ ในสมัยพ่อขุนรามคำแหงนิยมสร้างพระอัฏฐารส และสมัยพระยาลิไทนิยมสร้างพระสาวกลีลา
พระอจนะ

"พระอจนะ" คำว่า อจนะ มีผู้ให้ความหมายพระอจนะว่าหมายถึงคำในภาษาบาลีว่า “อจละ” ซึ่งแปลว่า “ผู้ไม่หวั่นไหว มั่นคง” “ผู้ที่ควรแก่การเคารพกราบไหว้” พระอจนะเป็นพระพุทธรูปปางมารวิชัย ขัดสมาธิราบ วัสดุปูนปั้น แกนในก่ออิฐและศิลาแลง หน้าตักกว้าง 11.30 เมตร สูง 15 เมตร องค์พระพุทธรูปมีขนาดใหญ่เต็มวิหาร ศิลปะแบบสุโขทัย
ศิลาจารึกวัดศรีชุม

ศิลาจารึกวัดศรีชุมเรียกว่า ศิลาจารึกหลักที่ 2 ทำด้วยหินดินดานเป็นรูปใบเสมา กว้าง 67 เซนติเมตร สูง 275 เซนติเมตร หนา 8 เซนติเมตร ด้านที่หนึ่งจารึกอักษรไทยสุโขทัย ภาษาไทย มี 107 บรรทัด ด้านที่สองมี 95 บรรทัด มีอายุประมาณ ปี พ.ศ. 1880 - 1910 นายพลโทพระยาสโมสรสรรพการ เมื่อครั้งเป็นที่หลวงสโมสรพลการ พบที่อุโมงค์วัดศรีชุม เมืองเก่าสุโขทัย เมื่อปี พ.ศ. 2430 ปัจจุบันอยู่ที่พิพิธภัณฑสถานแห่งชาติพระนคร
ความสำคัญของวัด

วัดศรีชุมมีการวางผังที่แปลกกว่าวัดทั่วไป ที่ใช้มณฑปที่มีพระพุทธรูปขนาดใหญ่ประดิษฐานเป็นประธานของวัดเปรียบเป็นอุเทสิกเจดีย์ และมีพระวิหารต่อออกมาแบบที่เป็นที่นิยมในสมัยนั้น นักโบราณคดีให้ความเห็นว่ามณฑปพระอจนะน่าจะสร้างโดยมีคติเป็นพระคันธกุฎี คือที่ประทับของพระพุทธเจ้าในสมัยพุทธกาล
วัดนี้เป็นสถานที่พบศิลาจารึกหลักที่ 2 หรือศิลาจารึกวัดศรีชุม พูดถึงความเป็นมาของราชวงศ์พระร่วง และราชวงศ์ผาเมืองและการตั้งเมืองสุโขทัย ซึ่งเป็นหลักฐานสำคัญที่ยืนยันความเป็นของแท้ดั้งเดิมของจารึกหลักที่หนึ่งในคราวที่มีกรณีข้อกล่าวหาว่าจารึกหลักหนึ่งเป็นของปลอม
แผ่นหินที่แกะมาจากเจดีย์วัดมหาธาตุจารึกเป็นรูปบุคคล และรูปอาคาร เป็นหลักฐานชั้นสำคัญที่ทำให้เรารู้ว่าอาคารและบุคคลในสุโขทัยเป็นอย่างไร
วัดศรีชุมถือเป็นสัญลักษณ์ทางการท่องเที่ยวที่สำคัญของจังหวัดสุโขทัย
การเดินทาง

ตั้งอยู่บนถนนจรดวิถีถ่อง ตรงข้ามพิพิธภัณฑสถานแห่งชาติรามคำแหง ห่างจากตัวเมืองสุโขทัยมาตามทางหลวงหมายเลข 12 (สุโขทัย-ตาก) ประมาณ 12 กม. อุทยานประวัติศาสตร์สุโขทัยเปิดให้เข้าชมทุกวัน เวลา 06.00-21.00 น. นักท่องเที่ยวชาวไทย 5 บาท ชาวต่างชาติ 100 บาท และเวลา 9.00-21.00 น. โบราณสถานต่างๆ ถูกสาดส่องด้วยแสงไฟ
รูปภาพ

ซากฐานพระวิหารเเละพระมณฑป
พระอจนะ
พระเศียรพระอจนะ
ซากฐานพระวิหารน้อย
พระอจนะ วัดศรีชุม เมื่อปี พ.ศ. 2543
มณฑปวัดศรีชุม จังหวัดสุโขทัย ถ่ายเมื่อครั้งการก่อนบูรณะ ภาพถ่ายคาดว่าถ่ายเมื่อต้นรัชสมัยรัชกาลที่ 5
สมเด็จพระนเรศวรทรงกระทำพิธีถือน้ำพระพิพัฒนสัตยาปลุกปลอบใจขวัญทหาร ปฐมเหตุแห่งตำนาน "พระพูดได้" ( ภาพจิตรกรรมฝาผนังวัดสุวรรณดาราราม อยุธยา)
แหล่งข้อมูลอื่น

ภาพถ่ายทางอากาศของ วัดศรีชุม (จังหวัดสุโขทัย)
สอบถามข้อมูลเพิ่มเติมได้ที่ สำนักงาน ททท. ภาคเหนือ เขต 3 โทร 0 5525 2742-3
หลวงพ่อวัดศรีชุม
พระราชนิพนธ์ในรัชกาลที่ 6 "แผ่นดินทอง - เที่ยวเมืองพระร่วง ตอนที่ ๒ ภูมิสถานกรุงสุโขทัย และจารึกศิลา"
101 เฮเลนา

| การค้นพบ |
| --- | --- |
ค้นพบโดย:: เจมส์ เครก วัตสัน
ค้นพบเมื่อ:: 15 สิงหาคม ค.ศ. 1868 (พ.ศ. 2411)
ชื่อตามระบบ MPC:: แถบดาวเคราะห์น้อย
ชนิดของดาวเคราะห์น้อย:: ประเภท S
ลักษณะของวงโคจร
 ต้นยุคอ้างอิง 31 ธันวาคม ค.ศ. 2006 (พ.ศ. 2549) (JD 2454100.5)
ระยะจุดไกลดวงอาทิตย์ที่สุด:: 441.092 จิกะเมตร (2.949 หน่วยดาราศาสตร์)
ระยะจุดใกล้ดวงอาทิตย์ที่สุด:: 331.683 จิกะเมตร (2.217 หน่วยดาราศาสตร์)
กึ่งแกนเอก:: 386.387 จิกะเมตร (2.583 หน่วยดาราศาสตร์)
ความเยื้องศูนย์กลาง:: 0.142
คาบดาราคติ:: 1516.159 วัน (4.15 ปีจูเลียน)
อัตราเร็วเฉลี่ยในวงโคจร:: 18.44 กม./วินาที
มุมกวาดเฉลี่ย:: 125.599°
ความเอียง:: 10.199°
ลองจิจูดของจุดโหนดขึ้น:: 343.471°
มุมของจุดใกล้ดวงอาทิตย์ที่สุด:: 347.818°
ลักษณะทางกายภาพ
มิติ:: 65.8 กม.
มวล:: 3.0×1017 กก.
ความหนาแน่นเฉลี่ย:: 2.0 กรัม/ซม.³
ความโน้มถ่วง ที่ศูนย์สูตร:: 0.0184 เมตร/วินาที²
ความเร็วหลุดพ้น:: 0.0348 กม./วินาที
คาบการหมุนรอบตัวเอง:: ? วัน
อัตราส่วนสะท้อน:: ?
อุณหภูมิ:: ~173 เคลวิน
101 เฮเลนา (อังกฤษ: 101 Helena) เป็นดาวเคราะห์น้อยในแถบดาวเคราะห์น้อย ค้นพบโดยเจ.ซี.วัตสัน เมื่อวันที่ 15 สิงหาคม ค.ศ. 1868 (พ.ศ. 2411) ดาวเคราะห์น้อยดวงนี้ถูกตั้งชื่อตามเฮเลนแห่งทรอยในตำนานกรีก
ฉัตรธิดา ปูคะวนัช

| ฉัตรธิดา ปูคะวนัช |
| --- | --- |
เกิด: 8 มีนาคม พ.ศ. 2537 (30 ปี) ฉัตรธิดา ปูคะวนัช
อาชีพ: นักแสดง นักร้อง
ปีที่แสดง: พ.ศ. 2556 - ปัจจุบัน
ผลงานเด่น: กรรณิการ์ - ล่ารักสุดขอบฟ้า (2557)   เมย์ - จุมพิตพยัคฆ์สาว (2558)   ต๋อย - สุดรักสุดดวงใจ (2560)   บุหรง - สัมปทานหัวใจ (2561)
สังกัด: สถานีโทรทัศน์สีกองทัพบกช่อง 7 (2556 - ปัจจุบัน)
ฉัตรธิดา ปูคะวนัช หรือชื่อเดิม เเพรอิศรา ปูคะวนัช ชื่อเล่น เเพรวา เกิดเมื่อวันที่ 8 มีนาคม พ.ศ. 2537 เป็นนักแสดงหญิงชาวไทย ในสังกัด สถานีโทรทัศน์กองทัพบกช่อง 7 เเพรวาเคยเข้าร่วมประกวดในรายการ ทรู อะคาเดมี่ แฟนเทเชีย ซีซั่น 8 ต่อมามีโอกาสงานการเเสดงกับทางวิกหมอชิต
การศึกษา

ปริญญาตรี นิเทศศาสตร์ มหาวิทยาลัยรังสิต
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทาง ช่อง 7 HD
| ปี พ> ศ. | เรื่อง | บทบาท |
| --- | --- | --- |
| 2557 | หางเครื่อง | เเก้ว (รับเชิญ) |
| 2557 | ล่ารักสุดขอบฟ้า | กรรณิการ์ (รับเชิญ) |
| 2557 | วัยมันพันธุ์อสูร | วิมล |
| 2557 | เงา | สำลี (รับเชิญ) |
| 2558 | จุมพิตพยัคฆ์สาว | เมย์ |
| 2559 | คู่หู | มารตี (รับเชิญ) |
| 2559 | นางฟ้าเปื้อนฝุ่น | ส้มเปรี้ยว |
| 2560 | สุดรักสุดดวงใจ | ต๋อย |
| 2561 | สัมปทานหัวใจ | บุหรง |
| 2565 | กรงน้ำผึ้ง | หมวดออย (รับเชิญ) |
| 2565 | เคหาสน์นางคอย | ชมพลอย (รับเชิญ) |
| 2566 | พิภพมัจจุราช ตอน ยุติธรรมหลอน | นิชาดา |
ผลงาน > งานพิธีกร

รายการ Follow Me ทรู วิชั่นส์ ช่องทรู 65
ผลงาน > ผลงานเพลง

เพลง เเว้ก เดี่ยว TrueAF8 อัลบั้ม
เพลง ปลายทางฝัน ทรูอะคาเดมี่ แฟนเทเชีย ซีซั่น 8
เพลง เส้นขนาน ร่วมร้องกับ เศรษฐพงศ์ เพียงพอ, ภัทรภณ โตอุ่น เเละ พะเเพง ธนัยนันท์
ประเทศไทยใน พ.ศ. 2434

เหตุการณ์ที่เกิดขึ้นใน พ.ศ. 2434 (ค.ศ. 1891) ในประเทศไทย เป็นปีที่ 110 แห่งกรุงรัตนโกสินทร์ และเป็นปีที่ 24 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 109 (1 มกราคม - 31 มีนาคม) และ 110 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
สมุหนายก: เจ้าพระยารัตนบดินทร์
สมุหพระกลาโหม: เจ้าพระยาพลเทพ
เหตุการณ์

1 มกราคม - ตั้ง กรมราชโลหกิจและภูมิวิทยา ขึ้นในกระทรวงเกษตราธิการ
9 มีนาคม - เริ่มสร้างทางรถไฟสายกรุงเทพฯ-นครราชสีมา
25 มีนาคม - ประกาศตั้งกระทรวงยุติธรรม
16 กรกฎาคม - พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินทรงกระทำพิธีเปิดทางรถไฟสายปากน้ำจากหัวลำโพงถึงสมุทรปราการ
10 กันยายน - สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงออกผนวช
27 พฤศจิกายน - พระราชพิธีถวายมหาสมณุตมาภิเษกแด่กรมพระปวเรศวริยาลงกรณ์ พระราชอุปัธยาจารย์ในพระบาทสมเด็จพระจุลจอมเกล้าเจ้าอยู่หัว เป็นกรมสมเด็จพระปวเรศวริยาลงกรณ์ ซึ่งภายหลังแก้เป็น  สมเด็จพระมหาสมณเจ้า กรมพระยาปวเรศวริยาลงกรณ์